kardosdrur/scandi-wiki huggingface dataset:
Niokolo-Koba Nationalpark

Niokolo-Koba Nationalpark ligger ligger i den sydøstlige del af Senegal, på grænsen til Guinea. Parken omfatter 913.000 hektar. Den blev fredet som vildtreservat i 1926, som nationalpark i 1954 og udvidet fire gange i 1960'erne. Den har været verdensarvsområde og biosfærereservat siden 1981.

Parken ligger på en flodslette med højder op til 200 moh. på begge sider af Gambiafloden, som i oversvømmelsesperioder dækker flodsletterne. Landskabet præges af savanner og noget skov. Parken har et rigt dyreliv, med elefanter, løver, leoparder, chimpanser, bavianer, flodhester og den store kæmpe eland (Taurotragus derbianus).

Parken blev i 2007 opført på listen over truede verdensarvsteder, på grund af krybskytteri og planerne om at bygge en dæmning opstrøms for parken som vil forstyrre de regelmæssige oversvømmelser som er en forudsætning for økosystemet.

Eksterne kilder og henvisninger 

 UNEP World Conservation Monitoring Centre: faktaark
 Danger decision

Verdensarvsområder i Afrika
Senegals geografi
Nationalparker i Afrika
biosfærereservater under UNESCO
Easy Rider

Easy Rider er en amerikansk road movie fra 1969 produceret af Peter Fonda og instrueret af Dennis Hopper. Filmen beskriver hippieidealerne og den amerikanske modkultur i slutningen af 1960'erne.

Handling 

Filmen skildrer de to venner Billy og Wyatt (kaldet "Captain America") som efter en vellykket narkohandel kører på motorcykel til Mardi Gras i New Orleans. Under rejsen møder de en række forskellige mennesker: almindelig landmænd, hippier og indskrænkede rednecks. Under en del af rejsen rejser de med den alkoholiserede advokat George Hanson, der senere bliver dræbt. Filmens to hovedpersoner bliver ligeledes dræbt i filmens slutning at to rednecks, som de tidligere har mødt på en café.

Modtagelse 
Filmen indspillede ved sin udgivelse 41 millioner $ og blev derved den tredjemest indspillende film i 1969, kun overgået af Bonnie og Clyde og The Graduate. Filmen var stærkt medvirkende til at den såkaldte New Hollywood phase, der opstod fra 60'ernes afslutning og varede op gennem 1970'erne, idet de større filmstudier konstaterede, at det var muligt at tjene penge på film med små budgetter og med avantgarde instruktører.

Ved Filmfestivalen i Cannes1969 modtog Dennis Hopper prisen for bedste debutfilm.

Jack Nicholson spillede en birolle i filmen, men opnåede alligevel et gennembrud som skuespiller i rollen som den alkoholiserede advokat Hanson. Nicholson blev nomineret til en Oscar for bedste mandlige birollefor sin medvirken i filmen. Filmen blive ligeledes nomineret til en Oscar for bedste originale manuskript.

Filmen er optaget i National Film Registry under Library of Congress i anerkendelse af filmens betydning for den amerikanske kulturarv.

Tagline 
 A man went looking for America and couldn't find it anywhere!

Medvirkende (i udvalg) 
 Peter Fonda – Wyatt
 Dennis Hopper – Billy
 Jack Nicholson – George Hanson
 Antonio Mendoza – Jesus
 Phil Spector – Connection
 Luke Askew – Stranger on Highway
 Karen Black – Karen

Musik 
Soundtracket til filmen er betegnet som banebrydende og indeholdt bl.a. musik af Steppenwolf (Hoyt Axtons "The Pusher" og Mars Bonfires "Born to Be Wild"), Jimi Hendrix ("If Six Was Nine") og Roger McGuinn (Bob Dylans "It's Alright, Ma (I'm Only Bleeding)" og "Ballad of Easy Rider").

Noter

Eksterne henvisninger 

 

Amerikanske film fra 1969
Dramafilm fra USA
Roadmovies
Adam Moltke-Huitfeldt (1908-1991)

Adam Nicolas greve Moltke-Huitfeldt (17. maj 1908 i Paris – 29. december 1991) var en dansk diplomat og godsejer, bror til Léon Moltke-Huitfeldt.

Han var søn af Adam greve Moltke-Huitfeldt, blev 1927 student fra Académie de Paris og 1936 cand. jur. 1937 blev han sagførerfuldmægtig i København, samme år aspirant i Udenrigsministeriet, 1939 attaché i Warszawa og samme år sekretær i Udenrigsministeriet, 1940 legationssekretær i Moskva, senere samme år på ny sekretær i ministeriet, 1942 legationssekretær i Helsingfors, 1944 i Washington D.C., 1946 legationssekretær (legationsråd) i Haag, 1952 fuldmægtig i Udenrigsministeriet og samme år fungerende kontorchef sst., 1953 midlertidig kontorchef og fik 1954 kgl. udnævnelse i dette embede. Moltke-Huitfeldt blev dansk ambassadør i Teheran og Karachi 1958, i Athen 1964 og slutteligt i Tunis, Algier og Tripoli 1969-70. 

Han blev 11. marts 1950 Ridder af Dannebrogordenen, 11. marts 1957 Ridder af 1. grad og senere Kommandør af Dannebrog. Han bar en lang række udenlandske ordener.

1958 købte han herregården Espe af Adam Moltkes dødsbo.

Moltke-Huitfeldt ægtede 26. maj 1945 i Washington D.C. Margit grevinde von Rosen (12. januar 1917 i Stockholm – ?), datter af overceremonimester ved det svenske hof Eugéne Eric Adelbert August greve von Rosen og Eleonore "Ella" Wijk.

Kilder 
 Kraks Blå Bog 1974
Danske Jurister 1736-1936.

Personer i Kraks Blå Bog (afdøde)
Adam 02
Grever fra Danmark
Godsejere fra Danmark
Danskere i 1900-tallet
Kommandører af Dannebrog
Jurister fra Danmark
Ambassadører fra Danmark
Personer fra Paris
Kontorchefer fra Danmark
Hanwha

Hanwha Group (한화그룹) er et af Sydkoreas ti største konglomerater (chaebol). Virksomheden er grundlagt i 1952 som Korea Explosives Inc. (한국화약 주식회사) og er siden vokset til at være et stort konglomerat med forskellige forretningsområder. Koncernens hovedsæde er i Seoul. Hanwha har bl.a. datterselskaber indenfor sprængstoffer, detail, finansiering, forsikring, kemikalier, byggeri og sport.

Datterselskaber 
Hanwhas datterselskaber omfatter bl.a.:
 Hanwha Chemical – Kemikalier
 Hanwha Constructions – Ingeniør- og byggevirksomhed
 Hanwha Life Insurance – Forsikring
 Hanwha Eagles – En professionel baseballklub

Kilder

Eksterne henvisninger 
 Official English website of Hanwha 

Etableret i 1952
Konglomerater fra Sydkorea
Virksomheder i Seoul
Fotovoltaikproducenter
Socialist Appeal

Socialist Appeal er en britisk marxistisk/trotskistisk organisation der udgiver en månedlig avis af samme navn. Organisationen er den britiske sektion for International Marxist Tendency (IMT) og er i England, Wales og Scotland organiseret som en marxistisk fraktion i Labourpartiet. Socialist Appeal har været med til at stifte den britiske del af den internationale kampagne Hands Off Venezuela og studenterorganisationen Militant Student.

Organisationen udspringer af den tidligere Militant tendens i Labourpartiet. Miliant var en britisk trotskistisk organisationer med op mod 8000 medlemmer, 3 parlamentsmedlemmer for Labour og flertal i Liverpool byråd da organisationen var på sit højeste. Senere splittede Militant over om man fortsat skulle arbejde som en fraktion i Labour eller danne et konkurenrende parti. Socialist Appeal blev stiftet af mindretallet der ønskede fortsat at være en del af Labourpartiet.

Socialist Appeal kan trække sine rødder tilbage til Fjerde Internationale i England og det britiske Revolutionary Communist Party. Blandt organisationens stiftere og ledende teoretikere er Alan Woods og nu afdøde Ted Grant.

Dets danske søster organisation er Socialistisk Standpunkt.

Eksterne links 
 Socialist Appeal
 In Defence of Marxism International hjemmeside for IMT på flere sprog.
 Socialistisk Standpunkt Dansk sektion af IMT.

Marxisme
Socialisme
Kommunisme
Trotskisme
International Alliance of Women

International Alliance of Women (IAW, tidligere International Woman Suffrage Alliance) er en international feministisk organisation, etableret i 1904. Det repræsenterer over 50 medlemsorganisationer i hele verden, og har rådgivende status ved FN's økonomiske og sociale råd og Europarådet. IAW har kontorer i New York, Wien, Geneve, Paris, Rom, Nairobi og Strasbourg, og er medlem af Den Europæiske Kvindelobby i Bruxelles. Organisationen arbejder primært for ratifikation og gennemførelse af konventionen om afskaffelse af alle former for diskrimination imod kvinder (CEDAW), med fokus på menneskerettigheder, demokrati, fred, bekæmpelse af vold og sundhed.

Medlemsorganisationer i de nordiske lande er Dansk Kvindesamfund, Norsk Kvinnesaksforening, Kvenréttindafélag Íslands og Fredrika Bremer-förbundet (Sverige).

Eksterne henvisninger 
 International Alliance of Women

Feminisme
Internationale organisationer
Frederik Moltke (officer)

Frederik Josias Valdemar Otto greve Moltke (10. april 1877 i København – 13. august 1939) var en dansk officer, halvbror til Carl Moltke og til Hans Rosenkrantz.

Moltke var søn af fhv. østrigsk major, kammerherre, greve Adam greve Moltke (1828-1913) og Magda født komtesse Raben-Levetzau (1846-1920). Han blev student fra Østersøgades Gymnasium 1896, sekondløjtnant 1900, premierløjtnant 1901, forsat til Gardehusarregimentet samme år og afgik 1919 fra Hæren som ritmester, hvilket han var blevet 1913. Hans særlige interesse var ballonsport, hvorom han skrev i Militært Tidsskrift 1910 og 1912. Moltke blev 1915 stillet til rådighed for Hærens Tekniske Korps for anskaffelse af ballonmateriel, og 1910 blev han ballonfører. Moltke blev Ridder af Dannebrog 1912 og Dannebrogsmand 1918. Han bar en del udenlandske ordener.

Moltke var også medstifter af og medlem af bestyrelsen for Dansk Adelsforbund, stifter af A/S Dansk Ilt- og Brintfabrik og medlem af bankrådet for Folkebanken for København og Frederiksberg.

Han blev gift 8. juni 1905 på Holsteinborg med Eleonora "Mimi" Holstein-Holsteinborg (14. juni 1883 i København – 8. april 1954), datter af lensgreve, hofjægermester Frederik Conrad Christian Christopher Holstein (1856-1924) og Ellen Elisabeth født Lindholm.

Kilder 
 Biografi i Dansk Biografisk Leksikon 
 Kraks Blaa Bog 1929.

Eksterne henvisninger 
 

Personer i Dansk Biografisk Leksikon
Personer i Kraks Blå Bog (afdøde)
Frederik 04
Grever fra Danmark
Riddere af Dannebrog
Kavaleriofficerer fra Danmark
Danskere i 1800-tallet
Danskere i 1900-tallet
Personer fra København
Léon Moltke-Huitfeldt (1898-1976)

Léon Charles Joseph greve Moltke-Huitfeldt (14. november 1898 i Paris – 11. januar 1976) var en dansk godsejer, kammerherre og hofjægermester, bror til Adam Moltke-Huitfeldt og far til Berta Moltke.

Moltke-Huitfeldt var søn af kammerherre, greve Adam Moltke-Huitfeldt og hustru Eugénie f. Bonaparte, blev student fra Ordrup Gymnasium 1917, landbrugskandidat 1922 og blev ejer af Glorup gods og af Rygård gods. Moltke-Huitfeldt var også administrator af Espe gods 1958-68.

Han var medlem af Svindinge Sogneråd 1946-66 (formand 1952-58), medlem af bestyrelsen for Den danske Provinsbank A/S, Dansk Træcellulose A/S 1961-70, A/S Hasselbalch & Co. 1955-71, A/S Dansk Rayon Væveri 1955-71 og Det danske Kunstindustrimuseum samt af repræsentantskabet for Det fyenske Brandassuranceselskab og for Dansk Industri-Halm 1951-70 samt formand for Overformynderiets lånebestyrelse i Svendborg Amtrådskreds 1958-67. 

Han blev gift 6. februar 1929 med Tove komtesse Danneskiold-Samsøe (31. maj 1909 i Rungsted – ?), datter af ritmester, greve Knud Danneskiold-Samsøe og hustru Alice f. Hasselbalch (datter af Christian Hasselbalch).

Kilder 
 Kraks Blå Bog 1974

Personer i Kraks Blå Bog (afdøde)
Leon 02
Grever fra Danmark
Godsejere fra Danmark
Kammerherrer fra Danmark
Hofjægermestre fra Danmark
Personer fra Paris
Danskere i 1900-tallet
Kommunalpolitikere fra Danmark
Agronomer fra Danmark
Erhvervsfolk fra Danmark
Studenter fra Ordrup Gymnasium
Adam Moltke-Huitfeldt (født 1954)

Adam Carl greve Moltke-Huitfeldt (født 22. august 1954 i København) er en dansk godsejer.

Han er søn af greve, ambassadør Adam Moltke-Huitfeldt og hustru, er uddannet merkonom og arvede 1991 hovedgården Espe, som han siden 1977 havde været medejer af. Han er hofjægermester og har siden 2009 været kammerherre.

Kilder 
 Slægtsside

Adam 03
Godsejere fra Danmark
Grever fra Danmark
Kammerherrer fra Danmark
Hofjægermestre fra Danmark
Danskere i 1900-tallet
Danskere i 2000-tallet
Personer fra København
Christian Danneskiold Lassen

Christian Ivar Schau Danneskiold Lassen (født 15. januar 1958 på Frederiksberg) er en dansk godsejer, bror til Anders Danneskiold Lassen.

Han er søn af kammerherre, hofjægermester Frants Axel Lassen til Brattingsborg og Holmegaard og Elisabeth Lassen, født komtesse Danneskiold-Samsøe, er uddannet civiløkonom og kaptajn i Hæren. Han ejer Holmegaard, Juellinge og Tryggevælde. 2002 blev han hofjægermester, og på H.M. Dronningens fødselsdag 16. april 2012 blev han kammerherre.

11. februar 2002 blev Christian Ivar Danneskiold Lassen indsat som midlertidig overdirektør for Gisselfeld, hvilket han var til 2010. Familien Lassen er efterkommere af Gisselfelds 6. overdirektør Aage Conrad lensgreve Danneskiold-Samsøe, som døde 1945. Han fik ingen sønner, der kunne overtage overdirektørembedet. Hans datter, kammerherreinde Elisabeth Henriette Lassen, er direkte efterkommer af Christian Gyldenløve, men måtte i kraft af Gyldenløves fundatsbestemmelser for Gisselfeld Kloster ikke overtage overdirektørembedet efter sin far, da fundatsen foreskriver, at hvervet kun kan indehaves af en grevelig født Danneskiold-Samsøe af hankøn.

Lassen ægtede 18. april 1998 Pernille Holm Jakobsen, der er læge.

Kilder 
 Slægtsside
 Opslag i Borger.dk.

Godsejere fra Danmark
Hofjægermestre fra Danmark
Kammerherrer fra Danmark
Danskere i 1900-tallet
Danskere i 2000-tallet
Officerer fra Danmark
Personer fra Frederiksberg
Personer i Kraks Blå Bog
Frashëri

Frashëri:
 Abdyl Frashëri (1839-1892)
 Mehdi Frashëri (1874-1963)
 Midhat Frashëri (1880-1949)
 Naim Frashëri (1846-1900)
 Sami (Bey) Frashëri (1850-1904)

Se også 
 Frashër
Busseronne

Busseronne (, bourgeron for 'arbejdsbluse') er oprindelig en matrostrøje, som anvendes til udendørs arbejde. Busseronnen har kun en snæver halsåbning, så iførelse af trøjen skal ske ved at trække busseronnen ned over hovedet ligesom en anorak.

En busseronne er typisk lavet af blåt lærred og kan ofte snøres til i halsen.

Kilder 

Overtøj
UEFA Champions League gruppespil 2012-13

UEFA Champions League gruppespil 2012-13 er en detaljeret gennemgang af gruppespillet i UEFA Champions League 2012-13.

Gruppespillet indeholder 32 hold: de 22 automatisk kvalificerede og de ti vindere af playoff-runden (fem gennem mestervejen og fem gennem ligavejen). Holdene bliver delt ind i otte gruppe á fire hold og de skal spille mod hinanden hjemme og ude, i et gruppespilsformat. Kampdatoerne er den 18.-19. september, 2.-3. oktober, 23.-24. oktober, 6.-7. november, 20.-21. november og 4.-5. december 2012.

De to bedst placerede hold i hver gruppe avancerer til slutspillet, mens gruppens nummer tre avancerer til Europa Leagues slutspil.tw

Seedning 
Lodtræknigen til gruppespillet fandt sted i Grimaldi Forum i Monaco den 30. august 2012 kl. 17:45 CEST (UTC+2).

Holdene var seedet i fire grupper, baseret på deres UEFA klub koefficienter i 2012. De forsvarende mestre, Chelsea, bliver automatisk seedet i gruppe 1. Gruppe 1 indeholder holdene rangeret 1-12, gruppe 2 indeholder hold rangeret fra 13-31, gruppe 3 indeholder hold rangeret 32-60, mens gruppe 4 indholder hold rangeret 63-171.

TH Forsvarende mestre. Den forsvarende mestre bliver automatisk topseedet.
CR Kvalificerede sig gennem mestervejen
LR Kvalificerede sig gennem ligavejen

Gruppespillet

Gruppe A

Gruppe B

Gruppe C

Gruppe D

Gruppe E 

Kampe mod hinanden

Notes
 Note 1: Nordsjælland spillede deres hjemmekampe i Parken, København i stedet for deres normale stadion, Farum Park, Farum.

Gruppe F 

Kampe mod hinanden

Notes
 Note 2: BATE Borisov spillede deres hjemmekampe på Dynama Stadion, Minsk i stedet for deres normale hjemmebane, Haradski Stadion, Barysaw.

Gruppe G

Gruppe H 

Kampe mod hinanden

Referencer 

Gruppespil 2012-13
2012-13
Ti vi ka’ li’

Ti vi ka’ li’ – Teenagere vælger ugens top-melodier, var en lytterbestemt hitliste der blev sendt første gang den 16. oktober 1962. Sidste udsendelse blev sendt den 11. juni 1964. De to faste værter og tilrettelæggere var Jørn Hjorting og Per Møller Hansen. De rejste landet rundt for at præsentere hitlisten for et vekslende publikum. Hitlisteplaceringer ved hjælp at et trykknapssystem, det såkaldte mentometer. Jo højere et procenttal en sang fik jo bedre placering kunne sangen opnå. 

Blandt de mest populære navne på hitlisten var: Elvis Presley og Cliff Richard.

Ti vi ka’ li’– Første udsendelse 16-10-1962

Eksterne kilder og henvisninger 
 Om hitlisterne  på kb.dk
 Danskehitlister.dk 
 LARM Audio Research Archive

Hitlister fra Danmark
Guus

Guus har flere betydninger:

Personer 
 Guus Hiddink (født 1946) – tidligere hollandsk fodboldspiller
 Gustaaf "Guus" Theodoor Marie Hellegers (født 1937, Teteringen) – hollandsk kunstner
 Guus Hoogmoed – hollandsk atletikudøver
 Guus Janssen (1951, Heiloo) – hollandsk komponist og pianist
 Guus Kuijer (født 1942, Amsterdam) – hollandsk børnebogsforfatter
 Gustaaf "Guus" Stephanus Modestus Meeuwis (født 1972, Mariahout) – hollandsk sanger og sangskriver
 Guus van Mourik – hollandsk finansdirektør

Andet 
 Guus Hiddink Stadium – fodboldstadion i Sydkorea
Spreewald

Spreewald er et område centreret omkring et mangefoldigt forgreningsnet af floden Spree vest for byen Cottbus i delstaten Brandenburg, Tyskland. Området er omkring 15 km. langt (retning NV – SØ) og 7 km. bredt. De mange forgreninger af flodnettet skaber en unik geografi, hvor bådfart i generationer har været det mest effektive transportmiddel.

Kultur 
Området er kun i begrænset omfang tilgængelig for biler, og den mest almindelige transportform er, som skrevet herover, med både men også vandring. Motorbåde er ikke tilladte, i stedet anvendes en særlig lavbundet form for pram, som styres ved hjælp af en pramfører som staver prammen frem fra stående position agter på prammen. Selvom bådtransporten i dag er meget præget af turisme, er den stadig en nødvendighed for indbyggerne. Således bliver transport af post visse steder stadig udført i pramme malet i postvæsenets karakteristiske gule farver. 

Spreewalds oprindelige indbyggere er ikke tyskere men sorbere (slavisk folkefærd) som har en egenartig folklore præget af slaviske traditioner. Dels er sproget ikke tysk, men sorbisk. Folkedragterne er for kvindernes vedkommende karakteriseret ved særlige hatte, som angiver den ægteskabelige status. 

Spreewald er berømmet for deres syltningstraditioner. Således er der mulighed for at købe et væld af syltede argurker, der lagres i store trætønder. Ofte er disse sylterier drevet af familier, selvom der efter sammenlægningen er opstået en industri omkring Spreewald agurker. Turister som i dag besøger Spreewald på en af de mange pram-ture, vil få lejlighed til at købe syltede agurker undervejs, idet det er en fast tradition at besøge nogle af de mange sylterier på turen.

Under DDR tiden var syltede agurker fra Spreewald en udsøgt delikatesse som ikke var tilladt at eksportere. I dag kan man købe glas med syltede ting overalt i Tyskland påført Spreewald, men typisk er der tale om fabriks-fabrikerede agurker uden samme kvalitet som de traditionelle.

Eksterne kilder/henvisninger 

 Spreewald (tysk)

Brandenburgs geografi
Naturområder i Tyskland
VM i futsal 2012

VM i futsal 2012 var det syvende verdensmesterskab i futsal. Turneringen blev afviklet den  1.–18. november 2012 i Thailand.  Der deltog 24 hold i turneringen i modsætning til 20 ved VM i futsal 2008 i Brasilien.

Som en gentagelse af finalen i 2008 blev Brasilien mestre efter at have besejret Spanien 3-2 i finalen.

Kvalifikation 

Vætssnationen, Thailand, er kvalificeret automatisk.

Kvalificerede

Haller 
Kampene blev afviklet i fire forskellige haller.

Lodtrækning 
Den officielle lodtrækning blev afholdt i Bangkok, Thailand den 24. august 2012.

De 24 hold blev inddelt i seks grupper med hver fire hold.

Første runde 
Nr. 1 og 2 i grupperne gik videre sammen med de fire bedste treere til 16. dels runden.

Gruppe A

Gruppe B

Gruppe C

Gruppe D

Gruppe E

Gruppe F

Rangering af de bedste treere

Knockout fasen

Noter

Eksterne henvisninger 
 Official site

Futsal
Sport i 2012
Printer (flertydig)

Printer har flere betydninger:
 Printer – enhed til udskrivning af billeder og dokumenter
 Printerdriver – software, som konverterer data der skal udskrives af specific printer
 Printer-steganografi – usynlig kode, som indeholder printernummer, dato og tid
Arkføder

Arkføder er en mekanisme på en printer, der forsyner printeren med papir fra et papirmagasin.

Føderen kan være forsynet med en dupleks-funktion, som gør printeren i stand til at udskrive på begge sider af anvendte papir.

Eksterne henvisninger og kilder
Version 2 leksikon – Arkføder 

Tilbehør
Cyril Zimmermann

Cyril Zimmermann (født 16. januar 1976) er en schweizisk fodbolddommer fra Münsingen. Han har dømt internationalt under det internationale fodboldforbund FIFA siden 2007, hvor han er indrangeret som kategori 1-dommer, der er det tredjehøjeste niveau for internationale dommere.

Kampe med danske hold 
 Den 30. august 2012: kvalifikationen til Europa League: Sporting Lissabon – AC Horsens.

Eksterne henvisninger 
Palmarès   worldreferee.com, hentet 30. august 2012

Referencer 

Fodbolddommere fra Schweiz
Nota

Nota - Nationalbibliotek for mennesker med læsevanskeligheder er et statsligt bibliotek under Kulturministeriet, der producerer lydbøger, e-bøger og punktbøger til mennesker, der ikke kan læse almindelig trykt tekst.

Indmeldelse og brugere 

Det er gratis at være indmeldt på Nota. For at blive meldt ind skal man have et dokumenteret synshandicap eller læsehandicap. Notas medlemmers læsevanskeligheder er typisk ordblindhed og synshandicap, men der er også medlemmer med kognitive handicap og fysiske handicap.

Notas ordblinde brugere bliver typisk indmeldt via en læsevejleder eller læsekonsulent, mens blinde brugere indmeldes via synskonsulenter eller øjenlæger. Den tredje brugergruppe er folk med andre handicap. Ofte er de blevet indmeldt af deres praktiserende læge eller en speciallæge. Derudover kan undervisere af Notas medlemmer – eksempelvis folkeskolelærere – få adgang til Notas materialer i forbindelse med undervisningen af Notas medlemmer. Pårørende, bibliotekarer eller andre, der hjælper Notas brugere med at bestille og downloade bøger, kan blive indmeldt på Nota som assistenter og dermed få adgang til at bestille bøger på medlemmets vegne.

Nota Bibliotek 
Nota er et online bibliotek med mange tusinde forskellige bogtitler. Gennem biblioteket har Notas medlemmer mulighed for at downloade e-bøger og lydbøger. Som medlem af Nota kan man også afspille lydbøger direkte fra Notas afspiller på computer, mobil eller tablet. Man kan derudover læse lokalaviser og landsdækkende dagblade i et tilgængeligt format.

Viden om læsevanskeligheder 
Udover at være et bibliotek er Nota også et videnscenter. Nota udarbejder forskellige undersøgelser som beskæftiger sig med forskellige emner, der vedrører læsevanskeligheder. På www.nota.dk kan du finde resultaterne. Nota samarbejder også med andre institutioner, blandt andet gennem initiativet ”Projektskolen”, hvor Nota inviterer studerende fra forskellige universiteter til at udvikle viden i samarbejde med Nota.

Litteratur

Referencer

Eksterne henvisninger og kilder 
 Notas hjemmeside
 Notas udgivelser

Biblioteker i Danmark
Emdrup
Nakskov
Helder

Helder, Hélder har flere betydninger:

Byer 
 Den Helder – by i Holland

Personer 
 Hélder Cabral (født 1984) – portugisisk fodboldspiller
 Helder Camara (1909 – 1999) – brasiliansk ærkebiskop
 Hélder Cristóvão (født 1971) – tidligere portugisisk fodboldspiller også kaldet Hélder
 Hélder Postiga (født 1982) – portugisisk fodboldspiller